ДОСИТЕЈ ОБРАДОВИЋ-ЖИВОТ И ПРИКЉУЧЕНИЈА

|  |  |
| --- | --- |
|  | * Шта је аутобиографија? * **Аутобиографија** (грч. autos ‒ сам; biografia ‒ животопис) ‒ пишчев опис сопственог живота и рада. Такав опис садржи лични и пристрасни исповедни став о пишчевом животу и стваралаштву (*Живот и прикљученија* Доситеја Обрадовића). Међу делима ове врсте посебно место заузима **аутобиографски роман** (*Живот и прикљученија* Доситеја Обрадовића, *Аутобиографија* Бранислава Нушића). У овим делима документарни, аутентични подаци из живота оба писца слободније су представљени и компоновани. У првом плану је лик јунака-писца и његова животна прича у облику исповести. Зато аутобиографија користи приповедање у првом лицу. * *Живот и прикљученија* Доситеја Обрадовића састоје се из два дела. Први део књиге је аутобиографског карактера и прати детињство и период ране младости. Други део књиге чине углавном Доситејеви утисци и доживљаји са путовања у форми писама. |
|  | * Из животног искуства и чињења узорних дела, љубави према правди, истини и мудрости, проистичу наравоученија која ако се на прави начин прихвате и ако се по њима дела може се рачунати на добар и срећан живот. Доситеј је истину, мудрост, васпитање и науку стекао током свог живота који је био испуњен путовањима, учењем, упознавањем разних народа и њихових обичаја, па сада све то жели да преточи у једно дело које би било од користи онима који га читају. Зато и препоручује да се преводе и објављују изабране књиге учених народа јер могу да послуже просвећивању разума, поуци и забави. * Насупрот монашком животу (према коме је врло брзо испољио критички став) и сујеверју, Доситеј ставља и позитивно вреднује слободну људску вољу и мисао, а до тога се долази васпитањем и просвећивањем. Школа, образовање и наука једини су прави пут којим Срби треба да пођу како би кренули у корак са културно развијеним земљама. На оваквим местима видимо Доситејев рационалистички приступ.     **ОДЛОМАК ИЗ ЧИТАНКЕ НА СТР. 32 –ПРОЧИТАТИ**   * Ово поглавље обухвата три године из Доситејевог живота које је провео у манастиру Хопово. У почетку Доситеј време проводи у строгом посту и молитви, али се постепено све више посвећује читању и учењу, посебно под утицајем игумана Теодора Милутиновића и све више размишља о науци и одласку у свет.  |  |  | | --- | --- | |  | * Доситеј сматра да је обавеза свештеника да народу отвори очи ума и да га просветли, а не да само притворно и искључиво служи хришћанској врлини. * **Фабулу** ове аутобиографије чини прича о догађајима и доживљајима главног јунака. Догађаје прати занимљива и врло често детаљна и живописна **дескриција**. Његови описи су сугестивни, често пуни усхићења, задивљености пред природом, њеним лепотама и тајнама. Писац кроз **монолошке и дијалошке** деонице гради морални и филозофски став. Оне су врло честе и одликује их изузетно уверљива и жива говорна реч. Упоредо са тим видом приповедања, Доситеј користи и **ауторску нарацију** (треће лице). Смисао појединих деоница дат је у поенти (**наравоученију**) у којој је уочљив његов рационалистички и просветитељски поглед на свет. Али, ова аутобиографија често је зачињена и извесном дозом хумора   Стари игуман саветује младом монаху да се посвети науци и окане верских маштарија, да својим разумом и знањем служи народу. Он у свом обраћању Доситеју изражава лични став према образовању, критикује ускогрудост и необразованост свештених лица и истиче људске вредности: ученост, образовање и рад. Његово обраћање Доситеју мотивисано је конкретном ситуацијом у којој се налази јунак дела, али мисли које су у њему исказане имају општији дидактични смисао. У њима се не обраћа само нека од личности младом Доситеју него и Доситеј ‒ писац своме читаоцу. Ти говори су један од начина књижевног уобличавања просветитељско-педагошке теме дела.  **ДОМАЋИ ЗАДАТАК**  Одговори на питања:   * Како Доситеј проводи време у манастиру? * Ко има највећи утицај на њега? * Према којим појавама у манастирској средини Доситеј изражава критички став? * Какве је идеје Доситеј имао о животу у манастиру пре него што је дошао у њега, а са чим се сусреће? * Како Доситеј критикује своје младалачке заблуде? * Пронађите места у одломку из Читанке на којима се врши карактеризација лика игумана Теодора Милутиновића. (опис игумана и како га доживљава Доситеј) * Анализирајте ставове и гледишта игумана. | |  |  |  |  | | --- | |  | |
|  |  |

**ИЗГЛЕД ТАБЛЕ**

|  |
| --- |
| **Живот и прикљученија**  Доситеј Обрадовић (1739‒1811)  **књижевна врста**: аутобиографија  **композиција**:   * I део: аутобиографски карактер (детињство и рана младост) * II део: форма писма (утисци и доживљаји са путовања)   **језик и стил**:   * сентименталистичко * рационалистичко * исповедни тон * хумор   **наравоученија**:   * правда, истина, мудрост, васпитање * знање и наука   (на табли се бележе конкретни примери) |